CELEX: 62022TN0162
Language: mt
Date: 2022-03-24 00:00:00
Title: Kawża T-162/22: Rikors ippreżentat fl-24 ta’ Marzu 2022 – OQ vs Il-Kummissjoni

16.5.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 198/63
            
         
      Rikors ippreżentat fl-24 ta’ Marzu 2022 – OQ vs Il-Kummissjoni
      (Kawża T-162/22)
      (2022/C 198/91)
      Lingwa tal-kawża: il-Franċiż
      
         Partijiet
      
      
         Rikorrent: OQ (rappreżentanti: N. Maes u J.-N. Louis, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tilqa’ dan ir-rikors;
               
            
                  —
               
               
                  tiddikjara r-rikors ammissibbli u fondat;
               
            
                  —
               
               
                  tannulla d-deċiżjoni tal-Awtorità tal-Ħatra tal-Kummissjoni Ewropea tad-19 ta’ Mejju 2021 li timponi fuq ir-rikorrent is-sanzjoni dixxiplinari ta’ revoka mingħajr tnaqqis tad-drittijiet għall-pensjoni;
               
            
                  —
               
               
                  tannulla d-deċiżjoni tal-Awtorità tal-Ħatra tal-Kummissjoni Ewropea tal-15 ta’ Diċembru 2021 li tiċħad l-ilment [kunfidenzjali] (1) tar-rikorrent skont l-Artikolu 90(2) tar-Regolamenti tal-Persunal;
               
            
                  —
               
               
                  tikkundanna lill-konvenuta għall-ispejjeż sostnuti mir-rikorrent fil-kuntest ta’ din il-proċedura.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq ksur tal-Artikolu 10 tal-Anness IX tar-Regolamenti tal-Persunal, minħabba li s-sanzjoni dixxiplinari deċiża kontra r-rikorrent ma hijiex proporzjonali għall-gravità tal-iżball imwettaq b’teħid inkunsiderazzjoni tal-kriterji ta’ evalwazzjoni previsti fl-Artikolu 10 tal-Anness IX tar-Regolamenti tal-Persunal tal-Unjoni Ewropea (iktar ’il quddiem ir-“Regolamenti tal-Persunal”) u ma tieħux inkunsiderazzjoni ċ-ċirkustanzi attenwanti.
               
            
                  2.
               
               
                  It-tieni motiv ibbażat fuq ksur tal-obbligu ta’ motivazzjoni. Ir-rikorrent isostni li l-Kummissjoni ma segwietx l-opinjoni tal-Bord Dixxiplinari li kienet tirrakkomanda s-sanzjoni ta’ tnaqqis fil-grad fis-sens tal-Artikolu 9(1)(f) tal-Anness IX tar-Regolamenti tal-Persunal, mingħajr madankollu ma mmotivat id-deċiżjoni diverġenti tagħha b’mod suffiċjenti fid-dritt.
               
            
         (1)  Data kunfidenzjali redatta.